***«№2 Зеренді орта мектебі» КММ***

***«Радуга» жазғы сауықтыру алаңының жұмысы***

             Жаздың шуақты күндерімен бірге балалар лагерьлері де өз жұмыстарын бастады. Жазғы демалыс маусымы — балалар үшін ерекше қуанышты сәт. Балалардың демалысын тиімді өткізу және оларды лагерьмен қамту жыл сайын дәстүрге айналған шара.

   Іс - шараларды ұйымдастыруына сәйкес «Радуга» лагері өз қызметіне мына бағыттағы іс - шараларды атқарды:

-         Салауатты өмір салтына баулу;

-         Эстетикалық тәрбие;

-         Азаматтық - патриоттық және ұлттық тәрбие;

-         Тәрбие беру - сауықтыру жұмыстары;

-         Спорттық шаралар.

«Радуга» лагері өзінің алдына міндеттер мен мақсаттарын белгілеп, бағдарлама  негізінде жұмыс  жоспарлары жасалынды.

 І ауысым маусымның 1-нен 15-не дейін «Радуга» атты жазғы мектеп сауықтыру және демалдыру алаңы өтті. Лагерьдің жұмыс уақыты 9:00-ден 13:00-ге дейін .

            2 маусым күні «Бақытты балалық шақ» тақырыбында іс- шаралар ұйымдастырылып, «Радуга» лагерінің ашылуына арналған салтанатты сап жиыны өткізіліп, «Халықаралық Балаларды қорғау күні» мерекесіне  арналған іс- шараларды тамашалауға «Балалар мерекесі» атты көңілді ойындар өткізілді. Онда «Қырықаяқ», «Көгалдағы хоккей», «Әр заттың өз орны бар», «Солтүстік полюс» атты көңілді ойындар, түрлі массалық билер, ертегі кейіпкерлерінің қызықты қойылымдары өтті. Мереке соңында балаларға тәтті сыйлықтар таратылды.

Оқушылардың демалысын қызықты өткізу мақсатында әр күн ерекше, қызықты тақырыптарға байланысты іс - шаралар жан-жақты ұйымдастырылды. Балалар өз қолдарымен  «Радуга» атты бұрышын жасады, өз ұрандарын құрастырды, балаларға арналған әртүрлі  көңілді әндер жаттады.

Жазда балалар таза ауада көп серуендейді. Осыған орай «Көше ережесін білесің бе?» атты тәрбие сағаты ойын-сайыс түрінде өткізілді. Онда балалар жолда жүру ережесін қайталап, топтық сайысқа түсті. Тақырыпқа байланысты жұмбақтар, мақал-мәтелдер сайыстары өткізілді.

4 маусым күні «ҚР Рәміздер күніне» арналған мерекеге байланысты оқушылармен танымдық тәрбие сағаты жүргізілді. Тәрбие сағатының мақсаты оқушылардың патриоттық сезімін ояту, отанды сүю, адамгершілік қасиеттерін дамыту. Тәрбие сағаты Әнұранмен басталып, Ту мен Елтаңба бейнелерінің нені білдіретіні түсіндірілді. Сабақ соңында тақырыпқа байланысты сурет байқауы өтті.

            «Радуга» лагері балалардың жазғы мезгілінде уақыттарын тиімді пайдалану, балалармен әртүрлі бағыттағы мәдени- көпшілік іс- шараларды ұйымдастыру мақсатында 13 маусым күні балық шаруашылығына серуен ұйымдастырылды. Таза ауада түрлі қызықты ойындар балалардың қызығушылықтарын арттыра түсті.

            Ойындар арасында мектеп медбикесі, мектеп психологы, кітапханашы, аға тәлімгер және дене шынықтыру мұғалімдері ат салысты. Мектеп медбикесі жеке бас тазалығына байланысты әңгімелер жүргізді, мектеп психологы оқушыларды тест, әңгімелесу және ойын арқылы балаларды бақылады, мектеп кітапханашысы оқушыларға әртүрлі қызықты ертегілерді оқып, әдеби кітаптарды оқуға баулыды.

 Лагердің І маусымының жабылуына арналған  іс-шараларда  оқушылар 14 күндегі алған әсерлерін өз өнерлері арқылы бейнелеп, ризашылықтарын білдірді.